
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 30 martie 2011

Nr.29/52
AVIZ

asupra proiectului de Lege privind aprobarea Ordonanţei de urgenţă a Guvernului nr. 109/2010 privind unele măsuri financiar-bugetare
(PL.x 82/2011)


În baza prevederilor art. 95 şi 115 din Regulamentul Camerei Deputaţilor, republicat, cu adresa nr. PL.x. 82/ 7 martie 2011, Comisia pentru învăţământ, ştiinţă, tineret şi sport a primit, spre dezbatere şi avizare,  proiectul de Lege privind aprobarea Ordonanţei de urgenţă a Guvernului nr. 109/2010 privind unele măsuri financiar-bugetare.

Proiectul de lege a fost dezbătut în Comisie în şedinţa din 29 martie 2011.


Comisia, cu unanimitatea voturilor celor prezenţi, a hotărât să emită aviz favorabil, cu amendamentul din Anexa,  asupra proiectului de lege menţionat.


În raport cu obiectul şi conţinutul său, proiectul de lege face parte din categoria legilor organice.

ANEXĂ

I. Amendamente admise

	Nr.

crt.
	Text 

adoptat de Senat
	Text propus de Comisie

(autorul amendamentului)
	Motivare

	1.
	Art. II - Prin excepţie de la prevederile alin. (1) şi (2) ale art. 22 din Ordonanţa de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, în cursul anului universitar 2010-2011 se pot scoate la concurs posturi de preparator universitar, asistent universitar, lector universitar/şef de lucrări, cu încadrarea în limita numărului de posturi vacantate prin ieşirea din sistem, după intrarea în vigoare a Ordonanţei de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, conform metodologiei stabilite prin ordin al ministrului educaţiei, cercetării, tineretului şi sportului.
	Art. II - Prin excepţie de la prevederile alin. (1) şi (2) ale art. 22 din Ordonanţa de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, în cursul anului universitar 2010-2011 se pot scoate la concurs posturi de preparator universitar, asistent universitar, lector universitar/şef de lucrări, conferenţiar universitar şi profesor universitar, cu încadrarea în limita numărului de posturi vacantate prin ieşirea din sistem, după intrarea în vigoare a Ordonanţei de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, conform metodologiei stabilite prin ordin al ministrului educaţiei, cercetării, tineretului şi sportului.
Autor: domnul deputat Cristian Sorin Dumitrescu
	Se elimină discriminarea creată între cadrele didactice din învăţământul superior. 

